சர்வதேச மாடலைவிட, இந்திய கிக்ஸ் அளவில் பெரிதாக இருக்கிறது. 4,384மிமீ / 1,813மிமீ / 1,656மிமீ (நீளம்/அகலம்/உயரம்) இதை உணர்த்துகின்றன. ஆனால், இதன் 2,673 மிமீ வீல்பேஸ், கேப்ச்சருக்கு சமமாகவே உள்ளது. கிரவுண்ட் கிளியரன்ஸ் 210 மிமீ என்பது பெரிய ப்ளஸ்; இப்படி கார் கொஞ்சம் பெரிய சைஸில் இருப்பதால், சர்வதேச மாடலின் 432 லிட்டர் பூட் ஸ்பேஸைவிட இங்கே இடவசதி அதிகமாக இருப்பதற்கு சாத்தியங்கள் உண்டு. ஸ்டைலிஷ் கலர் காம்போ மற்றும் டிசைன், 8 இன்ச் டச் ஸ்க்ரீன் சிஸ்டம், கிளைமேட் கன்ட்ரோல் ஏசி. Shark Fin Antenna, 360 டிகிரி கேமரா என கேபின், தற்போதைய நிஸான் கார்களைவிட அசத்தலாக இருக்கும் என நம்பலாம்.